14/09/2012 | Administración LocalMunicipal
Porto do Son
Aprobación definitiva da Ordenanza pola que se establecen as bases reguladoras do outorgamento das axudas escolares do Concello de Porto do Son

ANUNCIO Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: “ORDENANZA POLA QUE SE ESTABLECEN AS BASES REGULADORAS DO OUTORGAMENTO DAS AXUDAS ESCOLARES DO CONCELLO DE PORTO DO SON CAPÍTULO I.–DISPOSICIÓNS XERAIS Artigo 1.–Fundamentación lexislativa e réxime xurídico. O artigo 17.2 da Lei 38/2003, do 17 de novembro, xeral de subvencións establece que as bases reguladoras das subvencións das corporacións locais deberanse aprobar no marco das bases de execución do orzamento, a través dunha ordenanza xeral de subvencións ou mediante unha ordenanza específica para as distintas modalidades de subvencións. A concesión das axudas escolares do Concello de Porto do Son rexeranse polo establecido na presente ordenanza e nas disposicións que se adopten para a súa aplicación e desenvolvemento. En canto ao non disposto nas presentes bases serán de aplicación os preceptos básicos da Lei 38/2007, do 17 de novembro, xeral de subvencións (LXS) e do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións (RXS); a normativa de desenvolvemento contida na Lei 9/2007, do 13 de xuño, de subvencións de Galicia (LSG) e na restante normativa reguladora de subvencións de aplicación supletoria e restante regulación administrativa. Artigo 2.–Obxecto da ordenanza. Constitúe o obxecto desta ordenanza a regulación das bases que han de rexer para o outorgamento en réxime de concorrencia competitiva das subvencións municipais destinadas a financiar os custos derivados da adquisición de material escolar e do transporte escolar. Artigo 3.–Finalidade das subvencións. As subvencións que se regulan nestas bases articúlanse en dúas liñas de subvencións, atendendo á natureza específica dos custos escolares que se subvencionan: a) Liña “material escolar”: a súa finalidade é financiar o custo de adquisición dos libros de texto e material escolar dos alumnos matriculados en Educación Infantil. b) Liña “transporte escolar”: ten por finalidade financiar os custos de desprazamento en transporte público colectivo dos alumnos matriculados nos ciclos de Ensinanza Secundaria ou en Formación Profesional que non se impartan non Concello de Porto do Son. Artigo 4.–Beneficiarios das axudas.1.–Terán a consideración de beneficiarios das subvencións que se regulan nesta ordenanza os estudantes ou, no caso de que sexan menores de idade, os pais, titores ou gardadores de feito dos nenos. O beneficiario das axudas deberán cumprir os seguintes requisitos: a) Atoparse empadroados no Concello de Porto do Son. b) Con carácter xeral, estar matriculados para cursar estudos en centros de ensino oficiais no ano escolar correspondente ao da convocatoria das axudas e, con caracter específico: – Liña “material escolar”: cursar estudos de educación infantil – Liña “transporte escolar”: cursar estudos de ensinanza secundaria ou formación profesional en centros situados fóra do termo municipal aos que sexa necesario desprazarse durante a totalidade do curso lectivo. c) Non superar o nivel de renda que se estableza na convocatoria. d) Non percibir ningunha outra axuda para o mesmo fin. e) Non ter pendentes de xustificación, unha vez rematado o prazo para iso, outras axudas ou subvencións outorgadas polo Concello de Porto do Son.2.–Os beneficiarios das axudas que se regulan nesta ordenanza terán as seguintes obrigas: a) Realizar a actividade que constitúe o obxecto da subvención. b) Someterse á actividade de control do concello destinada a comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co concello en ditas actuacións. c) Atoparse ao corrente no cumprimento das súas obrigas tributarias e coa Seguridade Social. d) Comunicar ante o concello unha modificación nas circunstancias esixidas para a concesión da axuda. e) As restantes previstas na normativa reguladora de subvencións. CAPÍTULO II.–PROCEDEMENTO DE OUTORGAMENTO Artigo 5.–Inicio. O procedemento de concesión das axudas iniciarase coa aprobación da convocatoria, que será publicada, como mínimo, no taboleiro do anuncios do concello e, si se considera conveniente, noutros medios que permitan a súa difusión e que se especificarán na resolución de aprobación da convocatoria. A convocatoria será aprobada polo órgano concedente, que será o alcalde ou órgano no que delegue. O contido da convocatoria deberá ser: 1. N.º e data do BOP no que se publiquen estas bases reguladoras.2. A/as aplicación/s orzamentaria/s á/s que se imputan os créditos orzamentarios das axudas, así como o importe máximo a conceder.2.1. Cando a contía total máxima das subvencións convocadas se distribúa entre diferentes créditos orzamentarios e se outorgue expresamente á dita distribución carácter estimativo, a alteración da dita distribución non precisará de nova convocatoria, pero si das modificacións orzamentarias que procedan. No caso de que as axudas se imputen á mesma aplicación orzamentaria, tamén poderase alterar a distribución prevista na convocatoria, sempre que se indique que aquela ten carácter estimativo. Neste caso, con carácter previo á resolución da concesión, o órgano concedente deberá aprobar a distribución definitiva das subvencións e publicala nos mesmos medios que a convocatoria.2.2. Poderase prever unha contía máxima adicional, que se poderá sumar ao importe máximo da convocatoria, nos supostos do artigo 31.2 LSG, que prevé un aumento do crédito orzamentario debido a algún dos seguintes motivos: a) Unha xeración, ampliación ou incorporación de crédito. b) A existencia de remanentes outras convocatorias financiadas con cargo a aplicacións orzamentarias do mesmo nivel de vinculación xurídica. A contía adicional deberá preverse na convocatoria e terá o carácter de importe máximo. A efectividade da ampliación do importe convocado condiciónase á declaración de dispoñibilidade do crédito orzamentario preciso como consecuencia dalgunha das circunstancias descritas no parágrafo anterior, e previa a aprobación da modificación orzamentaria procedente antes da resolución de outorgamento das subvencións. Nestes supostos, o órgano concedente deberá aprobar o incremento do crédito orzamentario e publicalo nos mesmos medios que a convocatoria.3. Obxecto, condicións e finalidade da concesión da subvención.4. Expresión de que a concesión se efectúa en réxime de concorrencia competitiva.5. Requisitos para solicitar a subvención e forma de acreditalos.6. Documentación que hai que acompañar á solicitude.7. Indicación dos órganos competentes para a instrución e resolución do procedemento.8. Prazo de resolución e notificación.9. Indicación de se a resolución pon fin á vía administrativa e réxime de recursos.10. Criterios de valoración das solicitudes, de acordo co artigo 7 destas bases.11. Medio de notificación da resolución. Artigo 6.–Presentación das solicitudes.1.–As solicitudes para o outorgamento das axudas reguladas nesta ordenanza formalizaranse no modelo normalizado que se recolle no Anexo 1 desta ordenanza. Coa solicitude xuntarase a seguinte documentación: a) Fotocopia cotexada do D. N. I./N. I. E. do solicitante. b) Fotocopia cotexada do libro de famila na que consten todos os seus membros. c) Fotocopia cotexada da matrícula oficial de estudos ou certificado de matrícula expedido polo centro educativo correspondente ao curso escolar que corresponda. d) Fotocopia cotexada da última declaración da renda ou certificado de imputación de rendas de Facenda integrantes da unidade familiar. Para estes efectos, entenderase por unidade familiar o núcleo formado polo matrimonio ou parella de feito, así como os ascendentes e descendentes menores de 21 anos que convivan con eles no mesmo domicilio. Esta idade ampliarase ata os 25 anos mentres que se realicen estudos axeitados á súa idade e titulación ou encamiñados á obtención dun posto de traballo. Incluiranse os estudos realizados en centros educativos públicos ou privados, sempre que teñan unha duración lectiva dun curso académico. e) Fotocopia cotexada doutros xustificantes de ingresos económicos, no seu caso. f) Declaración responsable de non percibir axudas doutras entidades polo mesmo concepto. g) Declaración responsable do solicitante de atoparse ao corrente no cumprimento das súas obrigas tributarias e coa Seguridade Social. h) Certificado de titularidade dunha conta bancaria ou fotocopia cotexada da páxina da libreta de conta corrente na que figure o seu número. i) Adicionalmente, coas solicitudes presentadas ao abeiro da Liña “material escolar” deberán achegarse os xustificantes da realización do gasto subvencionable. Para estes efectos, deberá presentarse a factura da compra dos libros de texto e material escolar, na que deberá constar a identificación do solicitante (pai/ nai/ titor/ gardador de feito) e o detalle dos libros adquiridos, expedida cos requisitos previstos no RD 1496/2003, do 28 de novembro, Regulamento de facturación.2.–O prazo para a presentación de solicitudes determinarase na convocatoria. As solicitudes presentaranse no Rexistro Xeral do Concello de Porto do Son ou nalgunha das forma establecida no artigo 38.4 da lei 30/1992, do 26 de novembro, de réxime xurídico da administracións públicas e do procedemento administrativo común, e serán asinadas pola persoa que teña a condición de beneficiario, de acordo co artigo 4. Artigo 7.–Instrución do procecedemento.1.–A concesión das subvencións reguladas nesta ordenanza tramitarase polo procedemento abreviado establecido polo artigo 22 da Lei 9/2007, do 13 de xuño, de subvencións de Galicia.2.–A instrución do procedemento corresponderalle ao Departamento Municipal de Servizos Sociais, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe elaborar a proposta de resolución.3.–O órgano instrutor, cando comprobe que as solicitudes presentadas carecen dalgún dos requisitos establecidos con carácter xeral pola normativa reguladora do procedemento administrativo ou esixidos pola normativa específica de aplicación, requirirá aos solicitantes as subsanacións que procedan outorgándolles un prazo de dez días hábiles, que terá carácter improrrogable. Para o caso de que non se cumprimente este trámite, terase por desistido da súa petición ao solicitante.4.–Instruído o expediente, o órgano instrutor formulará unha proposta motivada de outorgamento das axudas, que deberá ter o seguinte contido: a) A constatación de que, segundo a información que obra no expediente, se desprende que os beneficiarios propostos cumpren todos os requisitos necesarios para acceder á subvención. b) Indicación da porcentaxe correspondente a cada solicitude e o importe da axuda que lle corresponda. c) Solicitudes para as que se propón a denegación do outorgamento e motivos nos que se basea a proposta.5.–A contía das subvencións a outorgar determinarase segundo se detalla a continuación: a) Liña “material escolar”: o importe da subvención virá dado pola aplicación ao importe total do gasto xustificado dunha porcentaxe, que se concretará en función da renda da unidade familiar. Os tramos de renda e as porcentaxes concretaranse na convocatoria. b) Liña “transporte escolar”: o importe das axudas determinarase como un importe fixo en función da renda da unidade familiar. Os tramos de renda e as contías fixas da subvención concretaranse na convocatoria. Cando non se esgotase o crédito orzamentario asignado a algunha das liñas de subvencións, despois de aplicar a alteración da súa distribución e/ou a contía adicional do punto 2 do artigo 5, excepcionalmente e de xeito motivado, poderán outorgarse axudas, no seu importe mínimo, aos solicitantes que non cumprindo co requisito do nivel de renda per capita mensual máxima non a superen en máis dun 10%. Neste suposto, o outorgamento das axudas efectuarase segundo o criterio de menor renda ata o esgotamento do crédito. O importe da renda per capita mensual da unidade familiar será o cociente resultante de dividir a renda mensual da unidade familiar polo número de membros desta. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar menos os gastos deducibles. Artigo 8.–Resolución.1.–O prazo máximo para resolver procedemento e notificar a resolución do procedemento no prazo máximo de tres meses contados desde a publicación da correspondente convocatoria.2.–O órgano municipal competente, atendendo á proposta do órgano instrutor, e previo informe da Intervención Municipal, resolverá motivadamente sobre o outorgamento ou denegación das axudas solicitadas. A resolución que se dite conterá a relación dos beneficiarios e os importes das axudas, así como a relación de solicitudes desestimadas con indicación dos motivos da desestimación. A expresión dos recursos que procedan contra a resolución de concesión, indicaranse na notificación. A falla de notificación no prazo indicado lexitima aos interesados para entender desestimada a súa solicitude. As subvencións concedidas non serán obxecto de publicación, de acordo co artigo 18.3. d) da Lei xeral de subvencións.3.–No caso de que a contía das axudas a outorgar superase o crédito orzamentario consignado para este fin, reducirase proporcionalmente o importe das axudas a outorgar aos beneficiarios do tramo máis elevado de renda per cápita de modo proporcional. De ser preciso, efectuarase a mesma operación respecto dos beneficiarios de axudas do tramo inmediatamente inferior e así sucesivamente. Para o caso de que non se esgotase o crédito orzamentario asignado a algunha das liñas de subvencións, poderase aplicar o establecido no penúltimo parágrafo do artigo 7.4.–A resolución do procedemento porá fin á vía administrativa e contra ela poderase interpor recurso contencioso administrativo perante o Xulgado do Contencioso- administrativo, no prazo de dous meses contados desde o seguinte ao da notificación da resolución ou no prazo de seis meses a contar desde o día seguinte á data na que poida entenderse desestimada a solicitude por silencio administrativo. Con carácter potestativo, de conformidade co preceptuado no artigo 116 da Lei 30/1992, del 26 de novembro, de réxime xurídico das administracións públicas e do procedemento administrativo común, poderase interpor recurso de reposición no prazo dun mes contado a partir do seguinte ao de notificación da resolución ou desde o seguinte a aquel no que a solicitude poida entenderse desestimada por silencio administrativo. Artigo 8.–Xustificación das axudas. A xustificación das axudas outorgadas ao abeiro da liña “transporte escolar” non requirirá máis que da acreditación previa á súa concesión do cumprimento dos requisitos establecidos no artigo 3 desta ordenanza. Tratándose de axudas concedidas ao abeiro da liña “material escolar” a xustificación entenderase realizada coa presentación da factura dos gastos de adquisición dos libros, a unir á solicitude, de acordo co artigo 4 da ordenanza. Artigo 9.–Aboamento das axudas. O aboamento das subvenciósn outorgadas realizarase mediante ingreso por transferencia bancaria na conta indicada polo beneficiario e nun único pagamento. Artigo 10.–Reintegro das axudas.1.–Os beneficiarios das subvencións deberán reintegrar o seu importe, incrementado cos xuros de demora calculados ata a data na que se acordase a procedencia do reintegro, nos seguintes supostos: a) Cando variasen as circunstancias que motivaron a concesión da axuda. b) Nos demais supostos previstos no artigo 37 da Lei 38/2003, do 17 de novembro, xeral de subvencións.2.–O procedemento de reintegro tramitarase de conformidade co establecido nos artigos 36 e seguintes da Lei 38/2003, do 17 de novembro, xeral de subvencións e 32 e seguintes da Lei 9/2007, do 13 de xuño, de subvencións de Galicia. Artigo 11.–Compatibilidade das axudas. As subvencións reguladas na presente ordenanza serán compatibles con calquera outro tipo de bolsas ou axudas, agás no caso de que estas se outorguen para a mesma finalidade. DISPOSICIÓN ADICIONAL. O órgano municipal competente para o outorgamento das axudas reguladas nesta ordenanza poderá adaptar, modificar ou ampliar os modelos normalizados de solicitude das axuda e ditar cantas instruccións sexan precisas para a correcta aplicación desta ordenanza. Os acordos que se diten en aplicación dos apartados anteriores serán publicados segundo estableza a normativa aplicable para o seu coñecemento xeral. DISPOSICIÓN FINAL. A presente ordenanza entrará en vigor unha vez aprobada definitivamente e publicado o seu texto íntegro no Boletín Oficial da Provincia, unha vez transcorrido o prazo establecido no art.65.2 da Lei 7/1985, do 2 de abril, reguladora das bases do réxime local.“ Contra o presente acordo poderá interporse polos interesados recurso contencioso- administrativo perante a Sala do Contencioso- Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso- administrativa. Porto do Son, 5 de setembro de 2012. O alcalde-presidente Asdo.: José Luis Oujo Pouso